Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: rendjét, vagy akadályozná feladat- és hatáskörének illetéktelen befolyástól mentes gyakorlását, szolgálati titokká minősíthető. (A minősítés formai és tartalmi kritériumait az államtitokról és a szolgálati titokról szóló 1995. évi LXV. törvény
Paragraph Index: 1150

6. Ha az adatszolgáltatás törvényes határidőn belüli teljesítéséhez az adatkezelőnek nem elegendőek az erre fordítható vagy átcsoportosítható erőforrásai (például megfelelően képzett munkaerő, gépidő), akkor „többlépcsős” teljesítési gyakorlatot javasolok: először — határidőn belül — az adatkezelő tájékoztassa a kérelmezőt, hogy egyáltalán milyen adatok vannak a birtokában, milyen (további) információk szükségesek a kikeresésükhöz, s ezt milyen határidőre, milyen költséggel tudja teljesíteni. E módszerrel a kérelmező és az adatkezelő előzetesen megállapodhat a teljesítés körülményeiben, ütemezésében. Természetesen az is ellenőrizendő ilyen esetben, hogy az adatkezelő nem él-e vissza az időhúzás lehetőségével, vagy azzal, hogy olyan azonosító adatokat követel a kérelmezőtől, amelyeket az nem tudhat. Amennyiben a kérelmező ragaszkodik az olyan nagy mennyiségű adat megismeréséhez, amit az adatkezelő várhatóan nem tud a törvényes határidőn belül teljesíteni, mielőbb értesítse a kérelmezőt, hogy teljesíti-e a kérését; ha igen, egyúttal tájékoztassa a várható időigényről, részenkénti teljesíthetőség esetén az átadás ütemezéséről, s ha a kérelmező fenntartja kérését, a keresést (másolatkészítést) kezdje meg.

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes